รัฐแคนซัส

| รัฐแคนซัส |
| --- | --- |
รัฐ
   ธง ตรา
สมญา: รัฐทานตะวัน (ทางการ), รัฐข้าวสาลี, ดินแดนหัวใจอเมริกา
คำขวัญ: "ฝ่าความยากลำบากสู่ดวงดาว" (ละติน: Ad astra per aspera)
เพลง: "โฮมออนเดอะเรนจ์" (อังกฤษ: Home on the Range)
แผนที่สหรัฐเน้นรัฐแคนซัส
ประเทศ: สหรัฐ
สถานะก่อนเป็นรัฐ: ดินแดนแคนซัส
เข้าร่วมสหรัฐ: 29 มกราคม 1861; 164 ปีก่อน (1861-01-29) (ลำดับที่ 34)
เมืองหลวง: โทพีกา
เมืองใหญ่สุด: วิชิทอ
มหานครใหญ่สุด: แคนซัสซิตีในเขตรัฐแคนซัส
การปกครอง
 • ผู้ว่าการ: ลอรา เคลลี (ด)
 • รองผู้ว่าการ: เดวิด โทลันด์ (ด)
สภานิติบัญญัติ: สภานิติบัญญัติแคนซัส
 • สภาสูง: วุฒิสภา
 • สภาล่าง: สภาผู้แทนราษฎร
ฝ่ายตุลาการ: ศาลสูงสุดแคนซัส
สมาชิกวุฒิสภา: เจร์รี มอแรน (ร) รอเจอร์ มาร์แชลล์ (ร)
สมาชิกสภาผู้แทนราษฎร: 1: เทรซีย์ แมนน์ (ร) 2: เจก ลาเทอร์เนอร์ (ร) 3: ชาริซ เดวิดส์ (ด) 4: รอน เอสติส (ร)
พื้นที่
 • ทั้งหมด: 82,278 ตร.ไมล์ (213,100 ตร.กม.)
 • พื้นดิน: 81,759 ตร.ไมล์ (211,754 ตร.กม.)
 • พื้นน้ำ: 520 ตร.ไมล์ (1,346 ตร.กม.)  0.6%
อันดับพื้นที่: อันดับที่ 15
ขนาด
 • ความยาว: 213 ไมล์ (343 กิโลเมตร)
 • ความกว้าง: 410 ไมล์ (660 กิโลเมตร)
ความสูง: 2,000 ฟุต (610 เมตร)
ความสูงจุดสูงสุด (เมานต์ซันฟลาวเวอร์): 4,041 ฟุต (1,232 เมตร)
ความสูงจุดต่ำสุด (แม่น้ำเวอร์ดิกริสที่พรมแดนรัฐโอคลาโฮมา): 679 ฟุต (207 เมตร)
ประชากร (2020)
 • ทั้งหมด: 2,940,865 คน
 • อันดับ: อันดับที่ 36
 • ความหนาแน่น: 34.9 คน/ตร.ไมล์ (13.5 คน/ตร.กม.)
 • อันดับความหนาแน่น: อันดับที่ 40
 • ค่ามัธยฐานรายได้ครัวเรือน: 56,422 ดอลลาร์
 • อันดับรายได้: อันดับที 27
ภาษา
 • ภาษาทางการ: อังกฤษ
เขตเวลา
ส่วนใหญ่ของรัฐ: UTC– 06:00 (เวลากลาง)
 • ฤดูร้อน  (เวลาออมแสง): UTC– 05:00 (เวลาออมแสงกลาง)
เทศมณฑลกรีลีย์, แฮมิลตัน, เชอร์มัน และวาลลิซ: UTC– 07:00 (เวลาภูเขา)
 • ฤดูร้อน  (เวลาออมแสง): UTC– 06:00 (เวลาออมแสงภูเขา)
อักษรย่อไปรษณีย์: KS
รหัส ISO 3166: US-KS
อักษรย่อเดิม: Kan., Kans.
ละติจูด: 37° เหนือ ถึง 40° เหนือ
ลองจิจูด: 94° 35′ ตะวันตก ถึง 102° 3′ ตะวันตก
เว็บไซต์: portal.kansas.gov
แคนซัส (อังกฤษ: Kansas, ออกเสียง: /ˈkænzəs/ ไฟล์:En-us-Kansas.ogg) เป็นรัฐหนึ่งในภาคตะวันตกกลางของสหรัฐ เมืองหลวงคือโทพีกาและเมืองที่ใหญ่ที่สุดคือวิชิทอ แคนซัสเป็นรัฐที่ไม่มีทางออกสู่ทะเลที่มีอาณาเขตติดต่อกับรัฐเนแบรสกาทางทิศเหนือ รัฐมิสซูรีทางทิศตะวันออก รัฐโอคลาโฮมาทางทิศใต้ และรัฐโคโลราโดทางทิศตะวันตก ชื่อรัฐแคนซัสตั้งตามแม่น้ำแคนซัสซึ่งได้ชื่อมาจากชนพื้นเมืองเผ่าแคนซาซึ่งอาศัยอยู่ริมฝั่งแม่น้ำอีกทอดหนึ่ง กล่าวกันว่าชื่อของชนเผ่าดังกล่าว (ซึ่งเรียกตัวเองว่า kką:ze) แปลว่า "ผู้คนจากลมใต้" แต่นี่อาจไม่ใช่ความหมายดั้งเดิมของชื่อ บริเวณที่เป็นรัฐแคนซัสทุกวันนี้ในอดีตเคยมีชนพื้นเมืองหลายเผ่าอาศัยอยู่เป็นเวลาหลายพันปี เผ่าชนในภาคตะวันออกของรัฐมักอาศัยอยู่ในหมู่บ้านตามหุบแม่น้ำ ในขณะที่เผ่าชนในภาคตะวันตกของรัฐเป็นชนกึ่งเร่ร่อนและล่าควายไบซันฝูงใหญ่
การตั้งถิ่นฐานของชาวยุโรปครั้งแรกในแคนซัสเกิดขึ้นใน ค.ศ. 1827 ที่ฟอร์ตเลเวนเวิร์ท การตั้งถิ่นฐานเพิ่มขึ้นอย่างรวดเร็วในคริสต์ทศวรรษ 1850 ท่ามกลางความขัดแย้งทางการเมืองว่าด้วยเรื่องทาส เมื่อรัฐบาลสหรัฐเปิดให้มีการตั้งถิ่นฐานอย่างเป็นทางการใน ค.ศ. 1854 ตามรัฐบัญญัติแคนซัส–เนแบรสกา ผู้สนับสนุนการเลิกทาสจากนิวอิงแลนด์และผู้ไม่ต้องการให้เลิกทาสจากรัฐมิสซูรีซึ่งอยู่ข้างเคียงรีบรุดมายังแคนซัสเพื่อตัดสินว่าดินแดนแห่งนี้ควรจะกลายเป็นรัฐเสรีหรือเป็นรัฐทาส พื้นที่แห่งนี้จึงเป็นแหล่งบ่มเพาะความรุนแรงและความโกลาหลในยุคแรก ๆ เมื่อกองกำลังของทั้งสองฝ่ายปะทะกัน จนเป็นที่รู้จักกันในชื่อ "แคนซัสนองเลือด" ในที่สุดผู้สนับสนุนการเลิกทาสเป็นฝ่ายมีชัย และในวันที่ 29 มกราคม ค.ศ. 1861 แคนซัสได้เข้าร่วมสหรัฐในฐานะรัฐเสรีรัฐหนึ่ง จึงมีชื่อเล่นอย่างไม่เป็นทางการอีกชื่อหนึ่งว่า "รัฐเสรี"
เมื่อถึง ค.ศ. 2015 แคนซัสเป็นหนึ่งในรัฐเกษตรกรรมที่มีผลิตผลมากที่สุด โดยผลิตข้าวสาลี ข้าวโพด ข้าวฟ่าง และถั่วเหลืองในปริมาณสูง แคนซัสซึ่งมีเนื้อที่ 213,100 ตารางกิโลเมตร (82,278 ตารางไมล์) เป็นรัฐที่มีขนาดพื้นที่มากเป็นอันดับที่ 15 เป็นรัฐที่มีประชากรมากเป็นอันดับที่ 36 (โดยมีประชากร 2,940,865 คน ตามสำมะโนประชากร ค.ศ. 2020) และเป็นรัฐที่มีประชากรหนาแน่นน้อยเป็นอันดับที่ 10 ในบรรดารัฐทั้งหมด 50 รัฐ เมานต์ซันฟลาวเวอร์เป็นจุดที่สูงที่สุดของแคนซัส โดยมีความสูง 1,231 เมตร (4,039 ฟุต)